Ehdotus NEUVOSTON PÄÄTÖS Euroopan unionin ja sen jäsenvaltioiden sekä Jordanian hašemiittisen kuningaskunnan välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta Euroopan unionin ja sen jäsenvaltioiden puolesta ja sen väliaikaisesta soveltamisesta /* COM/2015/02 final - 2015/0002 (NLE) */





PERUSTELUT 1) Ehdotuksen tausta 110 || · Ehdotuksen perustelut ja tavoitteet / yleinen tausta Euroopan unionin ja sen jäsenvaltioiden sekä Jordanian hašemiittisen kuningaskunnan välinen Euro–Välimeri-ilmailusopimus neuvoteltiin luvan antamisesta neuvottelujen aloittamiselle lokakuussa 2007 tehdyn neuvoston päätöksen perusteella. Sopimus allekirjoitettiin 15. joulukuuta 2010. 120 || Kroatian tasavalta liittyi Euroopan unioniin 1. heinäkuuta 2013. Liittymisehdoista tehdyn asiakirjan 6 artiklan 2 kohdan mukaisesti Kroatia sitoutui liittymään jäsenvaltioiden ja unionin yhden tai usean kolmannen maan tai kansainvälisen järjestön kanssa tekemiin tai allekirjoittamiin sopimuksiin. Kroatian liittymiseen edellä mainittuun Jordanian kanssa tehtyyn sopimukseen sovelletaan yksinkertaistettua menettelyä. Pöytäkirja olisi sen vuoksi kyseisen menettelyn ja Euroopan unionin toiminnasta tehdyn sopimuksen 218 artiklan 5 kohdan mukaisesti allekirjoitettava. Pöytäkirja sisältää kaikki sopimukseen vaadittavat, kieliä koskevat mukautukset, joita Kroatian liittymisestä aiheutuu. 130 || · Voimassa olevat aiemmat säännökset Pöytäkirjan määräykset korvaavat Euroopan unionin ja sen jäsenvaltioiden sekä Jordanian hašemiittisen kuningaskunnan välisen Euro–Välimeri-ilmailusopimuksen määräykset tai niillä täydennetään mainittuja määräyksiä. 140 || · Johdonmukaisuus suhteessa unionin muuhun politiikkaan ja muihin tavoitteisiin Jordanian kanssa tehty sopimus on osa unionin ulkoisen ilmailupolitiikan puitteita, jotka on vahvistettu komission tiedonannossa ”Yhteisön ulkoisen ilmailupolitiikan kehittämisestä” (KOM(2005) 79) ja joita on hiljattain tarkasteltu komission tiedonannossa ”EU:n ulkoinen ilmailupolitiikka – Tulevat haasteet” (COM(2012) 556) ja sitä koskevissa neuvoston päätelmissä. 2) Kuulemiset ja vaikutusten arviointi || · Intressitahojen kuuleminen 211 || Kuulemismenettely, tärkeimmät kohderyhmät ja yleiskuvaus vastaajista Ei sovelleta. 212 || Tiivistelmä vastauksista ja siitä, miten ne on otettu huomioon Ei sovelleta. 3) EHDOTUKSEN OIKEUDELLINEN SISÄLTÖ 305 || · Ehdotetun toimen lyhyt kuvaus Pöytäkirjalla tehdään Euroopan unionin ja sen jäsenvaltioiden sekä Jordanian hašemiittisen kuningaskunnan väliseen Euro–Välimeri-ilmailusopimukseen tarvittavat muutokset, jotka aiheutuvat Kroatian liittymisestä EU:hun 1. heinäkuuta 2013. 310 || · Oikeusperusta Euroopan unionin toiminnasta tehdyn sopimuksen 100 artiklan 2 kohta ja 218 artiklan 5 kohta yhdessä liittymisasiakirjan 6 artiklan 2 kohdan kanssa. 4) Talousarviovaikutukset 409 || Ehdotuksella ei ole vaikutuksia unionin talousarvioon. 5) LISÄTIEDOT 570 || · Ehdotuksen yksityiskohtainen kuvaus Neuvostoa pyydetään hyväksymään pöytäkirjan, jolla muutetaan Euroopan unionin ja sen jäsenvaltioiden sekä Jordanian hašemiittisen kuningaskunnan välistä Euro–Välimeri-ilmailusopimusta, allekirjoittaminen. Pöytäkirjaa olisi sovellettava väliaikaisesti sen allekirjoituspäivästä alkaen. 2015/0002 (NLE) Ehdotus NEUVOSTON PÄÄTÖS Euroopan unionin ja sen jäsenvaltioiden sekä Jordanian hašemiittisen kuningaskunnan välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta Euroopan unionin ja sen jäsenvaltioiden puolesta ja sen väliaikaisesta soveltamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan ja 218 artiklan 5 kohdan, ottaa huomioon Kroatian liittymisasiakirjan ja erityisesti sen 6 artiklan 2 kohdan toisen alakohdan, ottaa huomioon Euroopan komission ehdotuksen, sekä katsoo seuraavaa: (1) Neuvosto valtuutti 14 päivänä syyskuuta 2012 komission aloittamaan unionin ja sen jäsenvaltioiden sekä Kroatian tasavallan puolesta neuvottelut, joiden tuloksena tehtäisiin pöytäkirja Euroopan unionin ja sen jäsenvaltioiden sekä Jordanian hašemiittisen kuningaskunnan välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi, jäljempänä ’pöytäkirja’. (2) Neuvottelut saatiin onnistuneesti päätökseen 24 päivänä huhtikuuta 2014. (3) Pöytäkirja olisi allekirjoitettava unionin ja sen jäsenvaltioiden puolesta sillä varauksella, että sen tekeminen saatetaan myöhemmin päätökseen. (4) Pöytäkirjaa olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen, ON HYVÄKSYNYT TÄMÄN PÄÄTÖKSEN: 1 artikla 1. Annetaan valtuutus allekirjoittaa unionin ja sen jäsenvaltioiden puolesta pöytäkirja Euroopan unionin ja sen jäsenvaltioiden sekä Jordanian hašemiittisen kuningaskunnan välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi sillä varauksella, että mainitun pöytäkirjan tekeminen saatetaan päätökseen. 2. Pöytäkirjan teksti on liitetty tähän päätökseen. 2 artikla Neuvoston pääsihteeristö laatii täysivaltaisuutta osoittavan valtakirjan, jossa pöytäkirjan neuvottelijan nimeämä henkilö (nimeämät henkilöt) valtuutetaan allekirjoittamaan pöytäkirja sillä varauksella, että sen tekeminen saatetaan päätökseen. 3 artikla Pöytäkirjaa sovelletaan väliaikaisesti sen 3 artiklan 2 kohdan mukaisesti sen allekirjoittamisesta alkaen, kunnes se tulee voimaan. 4 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja LIITTEET Pöytäkirja Euroopan unionin ja sen jäsenvaltioiden sekä Jordanian hašemiittisen kuningaskunnan välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi asiakirjaan Ehdotus neuvoston päätökseksi Euroopan unionin ja sen jäsenvaltioiden sekä Jordanian hašemiittisen kuningaskunnan välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta Euroopan unionin ja sen jäsenvaltioiden puolesta ja sen väliaikaisesta soveltamisesta PÖYTÄKIRJA Euroopan unionin ja sen jäsenvaltioiden sekä Jordanian hašemiittisen kuningaskunnan välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi ITÄVALLAN TASAVALTA, BELGIAN KUNINGASKUNTA, BULGARIAN TASAVALTA, Kroatian Tasavalta, KYPROKSEN TASAVALTA, TŠEKIN TASAVALTA, TANSKAN KUNINGASKUNTA, VIRON TASAVALTA, SUOMEN TASAVALTA, RANSKAN TASAVALTA, SAKSAN LIITTOTASAVALTA, HELLEENIEN TASAVALTA, UNKARI, IRLANTI, ITALIAN TASAVALTA, LATVIAN TASAVALTA, LIETTUAN TASAVALTA, LUXEMBURGIN SUURHERTTUAKUNTA, MALTAN TASAVALTA, ALANKOMAIDEN KUNINGASKUNTA, PUOLAN TASAVALTA, PORTUGALIN TASAVALTA, ROMANIA, SLOVAKIAN TASAVALTA, SLOVENIAN TASAVALTA, ESPANJAN KUNINGASKUNTA, RUOTSIN KUNINGASKUNTA, ISON-BRITANNIAN JA POHJOIS-IRLANNIN YHDISTYNYT KUNINGASKUNTA, jotka ovat Euroopan unionista tehdyn sopimuksen ja Euroopan unionin toiminnasta tehdyn sopimuksen osapuolia ja Euroopan unionin jäsenvaltioita (jäljempänä ’jäsenvaltiot’), ja EUROOPAN UNIONI, sekä JORDANIAN HAŠEMIITTINEN KUNINGASKUNTA, jotka ottavat huomioon Kroatian tasavallan liittymisen Euroopan unioniin 1 päivänä heinäkuuta 2013, OVAT SOPINEET SEURAAVISTA MÄÄRÄYKSISTÄ: 1 artikla Kroatian tasavalta on osapuolena Euroopan unionin ja sen jäsenvaltioiden sekä Jordanian hašemiittisen kuningaskunnan välisessä 15 päivänä joulukuuta 2010 allekirjoitetussa Euro–Välimeri-ilmailusopimuksessa, jäljempänä ’sopimus’. 2 artikla Sopimuksen kroatiankielinen teksti, joka on tämän pöytäkirjan liitteenä, on todistusvoimainen samoin edellytyksin kuin muutkin kielitoisinnot. 3 artikla 1. Sopimuspuolet hyväksyvät tämän pöytäkirjan omien menettelyjensä mukaisesti. Pöytäkirja tulee voimaan sopimuksen voimaantulopäivänä. Jos sopimuspuolet kuitenkin hyväksyvät tämän pöytäkirjan vasta sopimuksen voimaantulon jälkeen, pöytäkirja tulee voimaan sopimuksen 29 artiklan 1 kohdan mukaisesti yhden kuukauden kuluttua siitä päivästä, jona sopimuspuolet ilmoittavat toisilleen, että niiden sisäiset hyväksyntämenettelyt on saatettu päätökseen. 2. Tämä pöytäkirja on erottamaton osa sopimusta, ja osapuolet soveltavat sitä väliaikaisesti sen allekirjoittamisesta alkaen. Tehty …ssa … päivänä …kuuta ... kahtena kappaleena bulgarian, englannin, espanjan, hollannin, italian, kreikan, kroatian, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja arabian kielellä, ja jokainen teksti on yhtä todistusvoimainen. JÄSENVALTIOIDEN PUOLESTA JORDANIAN HAŠEMIITTISEN KUNINGASKUNNAN PUOLESTA EUROOPAN UNIONIN PUOLESTA